ΓΡΑΠΤΗ ΕΡΩΤΗΣΗ E-1020/00

υποβολή: Lucio Manisco (GUE/NGL) προς την Επιτροπή

(4 Απριλίου 2000)

Θέμα: Πέντε περιπτώσεις βασανισμού και παραβίασης των ανθρωπίνων δικαιωμάτων στην Τουρκία

Το τελευταίο επταήμερο, από διάφορα μέσα του Τύπου, μη κυβερνητικές οργανώσεις, πηγές του Διεθνούς Ερυθρού Σταυρού και του ΟΗΕ, το Ευρωπαϊκό Κοινοβούλιο πληροφορήθηκε τη σοβαρή περίπτωση των πέντε τούρκων επαγγελματιών, μηχανικών και επιχειρηματιών Halil Muftuoglu, Emre Nil, Ferhat Tekoglu, Hasan Basri Gner και Timur Ayan οι οποίοι εξαναγκάστηκαν, μετά από πολύωρα και φρικτά βασανιστήρια, ναπογράψουν ψευδείς ομολογίες εγκλημάτων κατά του κράτους. Τα βασανιστήρια, σύμφωνα με τις δηλώσεις των θυμάτων και τις αποδείξεις που συνέλεξαν διάφορες πηγές, οι οποίες, εντούτοις, δεν αναφέρονται από τον τουρκικό Τύπο, περιλάμβαναν ηλεκτροσόκ στους όρχεις, κατάβρεγμα με παγωμένο νερό, χτυπήματα με ρόπαλα τυλιγμένα σε πετσέτες ώστε να μηνπάρχουν εκχυμώσεις. Οι βασανιστές ήταν αστυνομικοί καιπάλληλοι της Διεύθυνσης για το Οργανωμένο Έγκλημα της Κωνσταντινούπολης, οργάνου της δικαστικής αστυνομίας του τουρκικού κράτους. Σήμερα, κρατούνται και οι πέντε στις φυλακές Bayrampasa, εν αναμονή δίκης.

1. Δεν θεωρεί η Επιτροπή ότι οι σοβαρές αυτές παραβιάσεις των ανθρωπίνων δικαιωμάτων για πολλοστή φορά διαψεύδουν περίτρανα τις δηλώσεις του ίδιου του Πρωθυπουργού Ecevit και ολόκληρης της τουρκικής κυβέρνησης, σχετικά με τις μεταρρυθμίσεις του δικαστικού συστήματος που έχουν ήδη τεθεί σε εφαρμογή και οι οποίες αναμένεται ότι θα διευκολύνουν την ένταξη της Τουρκίας στην Ευρωπαϊκή Ένωση;

2. Δεν εκτιμά ο Πρόεδρος της Επιτροπής, Romano Prodi, ότι η θετική, σε γενικές γραμμές, γνώμη που διατύπωσε ο αρμόδιος για τη διεύρυνση Επίτροπος Verheugen, αφού ολοκλήρωσε την πρόσφατη επίσκεψή του στην Κωνσταντινούπολη, για την πρόοδο που έχει σημειώσει η Τουρκία στο συγκεκριμένο τομέα, είναι ουσιαστικά αβάσιμη ή, αν μη τι άλλο, πρόωρη;

3. Δεν κρίνει η Επιτροπή ότι οφείλει να ζητήσει πάραυτα διευκρινίσεις από την τουρκική κυβέρνηση σχετικά με την απάνθρωπη μεταχείριση που επιφυλάχθηκε στους προαναφερθέντες κρατουμένους, πριν να προχωρήσει στην έναρξη διαπραγματεύσεων για την προσχώρηση της Τουρκίας στην Ευρωπαϊκή Ένωση;

Απάντηση του κ. Verheugen εξ ονόματος της Επιτροπής

(10 Μαΐου 2000)

Η Επιτροπή εξέφρασε την ανησυχία της για ορισμένα γεγονότα που συνέβησαν μετά το Ευρωπαϊκό Συμβούλιο του Ελσίνκι, όσον αφορά την κατάσταση των ανθρωπίνων δικαιωμάτων στην Τουρκία. Με κάθε ευκαιρία, αντιμετώπισε με σταθερότητα τις εξελίξεις στον τομέα αυτό.

Γενικά, καλεί την τουρκική κυβέρνηση να επιδείξει σαφέστερη δέσμευσηπέρ του εκδημοκρατισμού. Ειδικότερα, αυτήπήρξε η θέση του Μέλους της Επιτροπής αρμόδιου για τη διεύρυνση, κατά την τελευταία επίσκεψη που πραγματοποίησε στην Τουρκία, στις 9 και 10 Μαρτίου 2000.

Η περίπτωση στην οποία αναφέρεται το Αξιότιμο Μέλος εξετάζεται πράγματι σήμερα ενώπιον της δικαιοσύνης. Η ίδια η Επιτροπή έχει λάβει σημαντική αλληλογραφία σχετικά με τηνπόθεση αυτή και απήντησεπογραμμίζοντας ότι αντιμετωπίζει τους ισχυρισμούς αυτούς πολύ σοβαρά και ότι θα ζητήσει εξηγήσεις από τις τουρκικές αρχές.

Αν και το ίδρυμα με το οποίο συνδέονται τα πέντε άτομα που αναφέρει το Αξιότιμο Μέλος του Κοινοβουλίου εγείρει, εκ των προτέρων, ορισμένα ερωτηματικά όσον αφορά τηνιοθέτηση ορισμένων θέσεων αντισημιτικού χαρακτήρα οι οποίες διαδίδονται μέσω της σελίδας του στο διαδίκτυο, τα γεγονότα που αναφέρονται, εάν αποδειχτούν αληθή, είναι απολύτως απαράδεκτα.